Cianpo 31/12/2004 Chiampexi Ciànpo, el xe on comùn de 12 137 abitanti de ła provincia de Vicensa. El comùn de Ciànpo xe situà inte la zona in mexo de ła Val del Ciànpo, na vałàda ai màrxini dei Monti Lessini. La val xe delimità a nord da ła Val d'Alpon, a nord e ad est dal fiume Anjo/Guà, vanti vèrxerse a ła vasta piànura ke colega Verona e Vicensa. El torente Cianpo, omonimo del paéxe, score traverso el territorio comunal e el xe afluente del torente Alpon , inte el cuale và rento visin San Bonifacio, en provincia de Verona. Se połe catar do difarenti zone del comùn: la zona montana, a contatto col sistema de la Lesinia, la xe póco popolà e sfrutà da l'òmo; el fondoval, asè pì popolà e rico de atività agricole, industriałi ed econòmeghe, in particolar modo inte ła parte pì meridionałe. El comùn de Cianpo el ga asè comuni visin: confina defàti ad ovest e nord-ovest co i comuni de San Gioani Larion e Vestenanova , a nord co i comuni de Nogarołe Visentin e San Piero Musołin e ad est e a sud co i comuni di Arzenjan e Roncà. De particołàr interèse storego-cultural xe i 31 capitèi votivi, calchedùni risałe al XVII sècoło, le 4 tolete del XV sècoło e le 25 nìcie inte le cuali xe rapresentae la Madona o el Croxefiso, a indicar cuanto xe radicà el sintimento rełijozo inte stà tera. Xe nati a Cianpo: Beato Isnardo da Cianpo Paolo Mistrorigo , cadèmico e scritor Giacomo Zanella , presbitero e poeta Raffaele Righetto , patriota taliàn Silvio Negro , xornàlista e scritor Giuseppe Pino , inventor Federico Maria Mistrorigo Tommaso Dal Molin , aviator Antonio Mistrorigo , véscovo catòłico Alessandro Faedo , matemàtego e informatico Albano Negro , ciclista profesionista dal 1963 al 1968 Paolo Negro , calciator profesionista Elia Sammartin , pilòta de liveło mondial de ła specialità "Supermotard" Xe tanto ligà a Cianpo la figùra de beato Claudio Granzotto francescan, scultor del locàl santuario, copia de ła gròta de Lourdes.